Die Towerinne en Caronamouna Hoofstuk 6 – toortsie.com
Junie 3, 2020 Junie 3, 2020 ~ Toortsie
Hier volg die vyfde hoofstuk van die bloguitdaging: Die storie oor die Towerinne en Coronamouna. Soos gewoonlik by ‘n vervolgverhaal, moet almal wat wil deelneem ‘n inskrywingsvorm voltooi – kry die vorm hier: https://forms.gle/spN3EwV1kt5wGW9F9
Ag, hoe dankbaar is ek dat ek ‘n wettige witblitsstoker persoonlik ken, anders weet ek nie hoe ek hierdie spinnekopsituasie sou hanteer nie.
Dis geen geheim dat ek spinnekoppe vrees nie en vandat een my gebyt het en ek bitter siek geword het daarvan, het die vrees net nog vererger. Nou word Rebusfontein bedreig deur spinnekoppe. En nie net Rebusfontein nie, die hele wêreld word bedreig en is in ‘n noodtoestand en dit as gevolg van spinnekoppe wat klein balletjies spin en dit loslaat in die wind. En daardie spinnekoppe bly in die bos by Rebusfontein! Kan jy dit nou oorvertel!
Una is deur die spinnekoppe gevange geneem. Nie enige Una nie, ONS UNA. Die Towerinuna! In gelid stap die volle span Towerinne om vir Una te gaan bevry waar sy vasgespin staan in die rots by die poeletjie by die houthuisie in die bos. Dis rots waar die spinnekoppe woon. Soos Porkie kom verslaggee het. Porkie vlieg vooruit om vir ons die pad te wys.
Ek loop heel agter. Trap wye spore. Trap hopelik sommer ‘n spinnekop raak en dood in die proses. Gelukkig het ek my bootse aan, want vir ‘n hardlopende spinnekop sien ek nie kans nie.
Elkeen gewapen met ‘n selfoon in haar sak, slegs op vibrasie gestel. Geen klank. Christa bly ons skakel by die huis, gereed vir enige noodgeval en op die uitkyk vir enige vreemde tekens. Haar kennis van rekenaars maak haar die perfekte een om met Kosie, die robot en sy drome te kan kommunikeer. Hy verken die omgewing en sal haar dadelik in kennis stel van enige gevaar, waarop sy weer die Towerinne sal waarsku deur Whattsapp.
Woordnoot en Bondelsgedagtes loop heel voor, gewapen met bottels Doom om die spinnekoppe te verdoof. Die probleem is dat spinnekoppe hardloop wanneer ‘n mens hulle met Doom spuit en dís waarvoor ek die bangste is, vir as een dalk teen my voet vashardloop! Perdebytjie gaan die spinnekoppe vang en wegneem na ‘n heeltemal ander bos, ver van Rebusfontein af. Voor sy hulle egter gaan neersit, gaan Trommeltjies en Scrapydo hulle eers opereer. Steriliseer. Sodat hulle ophou om die gevaarlike balletjies te spin wat die wêreld siek maak.
Die Towerinne giggel en klets van vrees en te veel witblits en Vuurvliegie het al haar dae om die span te kalmeer. Die volgende oomblik vibreer ons selfone in ons sakke. Soos een man gaan ons staan en kyk die whattsappboodskap wat ingekom het. ‘Wees versigtig. Vreemde beweging by houthuisie.’
Hester stel voor dat ons gaan ondersoek instel. Woordnoot, Bondelsgedagtes, Perdebytjie, Trommeltjies, Vuurvliegie, Sonelle, Positief, Seegogga en Frannie gaan voort om vir Una te bevry. Ek, Hester, Virgo en Kameel sal gaan ondersoek instel wat aangaan by Carona se huisie. Ons vertrou in elk geval nie haar vriendskap met Broodina nie.
Next ›Ek dog dit was net gou ‘n vinnige stappie
37 thoughts on “Die Towerinne en Caronamouna Hoofstuk 6”
Junie 3, 2020 om 10:58 vm
Sal weer lees wanneer probleem opgelos is… bedoelende jou ellelange sinne. 😊
Junie 3, 2020 om 11:01 vm
Opgelos. Nou is my paragrawe weg
Junie 3, 2020 om 11:02 vm
Dis alles Caronamouna en haar spinnekoppe se skuld.
Junie 3, 2020 om 11:14 vm
Toortsie man, baie dankie, ek waardeer dit baie. Ek het lekker gelees en wonder waarom jy die makliker paadjie gekies het. Of is dit …
Junie 3, 2020 om 11:23 vm
Makliker paadjie? Dink jy daar is minder moeilikheid by Corona se huisie?
Junie 3, 2020 om 12:24 nm
Vir jou part, ja, maar ek dink daar wag een massiewe spinnekop. Die moeder van spinnies …
Junie 3, 2020 om 1:28 nm
Neeeeee! Moenie so sê nie! 😳👀
Junie 3, 2020 om 5:51 nm
Ek is jammer, maar ek voel daar is een wat wag ….
Junie 3, 2020 om 6:15 nm
Junie 3, 2020 om 6:18 nm
Ek dink ek is verkeerd, julle gaan haar red?
Junie 3, 2020 om 7:04 nm
Ons moet maar kyk wat die volgende Towerinne uitdink. 🙈 Enige iets is moontlik.
Junie 4, 2020 om 2:24 vm
Daai is baie waar.
Junie 3, 2020 om 11:32 vm
Ek her ook dadelik gesien dat Toorts enige fevaar bo schpinnekop gevaar verkies. Ek hoop nie sy is later spyt nie. Met my knyperssh shal ek Unatjie sssommer gou bevry. Julle ander moet net asheblief die spinnekoppe weghou. Dankie vir die koffie, Hester. Eksh noggie heeltemal reg nie, maar voel al baie beter.
Junie 3, 2020 om 11:54 vm
Ek wag met ingehoude asem dat jy my kom uitknyp, Seegogga. Net versigtig wees, nè, mik liewer vir die onderste helfde waar dinge nie so uitstaan nie.
Junie 3, 2020 om 12:17 nm
Junie 3, 2020 om 2:59 nm
Ek sou ook dink die onderste helfte is beter. Netnou giggel jy of iets.
Junie 3, 2020 om 2:56 nm
Junie 3, 2020 om 11:39 vm
Mooi Toorts. Ek dink ons gaan die onheil uitgewis kry.
Junie 3, 2020 om 12:08 nm
Van alle kante af!
Junie 3, 2020 om 12:21 nm
Ek het weer gepraat voordat ek gedink het en nou is ek op pad na ‘n regte heks se huis toe. Wonder of dit van gemmerbrood gemaak is? Wonder of daar ‘n groot koolstoof is waarin mense gebraai kan word? Ek raak te oud vir hierdie avonture.
Ek is ook heeltemal te oud hiervoor.
Junie 3, 2020 om 2:25 nm
🤣🤣🤣julle laat my lekker lag vir hierdie storie. Die kommentaar net so….
Nogals stap ek voor met doom. Ek dink ek hou minder van doom as spinnekoppe. Perdebytjie moet nou net nader staan dan sort ons die spinnekoppe gou gou uit
Junie 3, 2020 om 2:54 nm
Al ons hoop is op Perdebytjie. 😂
Junie 5, 2020 om 6:56 vm
Toemaar, ek sal langs jou loop met my fakkel dan kombineer ons die doom en vuur. Dit behoort die Spinnies effe te laat skrik.
Junie 3, 2020 om 5:35 nm
Jy Toorts weet nie veel van hierdie avontuur nie… daarvoor is jy te gestook. 😁😁😁 Dis ‘n wonder jy kry nie nagmerries nie.
Junie 3, 2020 om 6:14 nm
Ek kry! 😳 Al manier om hierdie ‘avontuur’ te oorleef… wel ja.
Junie 3, 2020 om 5:50 nm
Ons is op pad Una, Vuurvliegie gaan sukkel om ons stil te hou.
Moenie vir Perdebytjie sê nie, maar ek het regte Doom, myne is nie die water wat sy in die ander blikke gesit het nie
Ek reken op jou!
Junie 4, 2020 om 5:28 vm
Genade, dis wat ek vra! Nou moet ek en Trommel die spinne knip! Christa moet vir Kosie hierna toe stuur sodat hy kan vashou terwyl ek Trommeltjie opereer. Dan moet ons nog oppas dat die bolletjies nie op ons land nie. Toortsie jy het darem wraggies vinnig na my jou deel geskryf! Jul moet onthou ek is n dag voor julle so ek kry die pos eers n dag later! Ek hoop ook dat daardie vriend met sy wiblits n geldige lesensie het want daardie tags wat jul drink ruik darem pure alkohol! Blaas jou asem in daardie spinnekop se gesig en hy sal dit nie oorleef nie.
Junie 4, 2020 om 5:30 vm
Dit moet lees ek EN Trommel. e nie tags nie maar n todd/sopie
Junie 4, 2020 om 8:11 vm
Junie 4, 2020 om 8:10 vm
Ek praat nie uit oor my vriende nie. 😂
Junie 4, 2020 om 9:06 vm
Junie 4, 2020 om 12:30 nm
Ek vermoed hier kom groot 💩
Junie 4, 2020 om 1:56 nm
Ek dink dit is reeds hier!
Junie 8, 2020 om 11:21 vm
Goed geskryf Toortsie! Ek sien al hoe word die spinnekoppe geopereer! Hoort vir baie pret te sorg.
Junie 8, 2020 om 11:32 vm
Storie haak al weer uit in eg Towerinstyl. 😁